તેમની તપસ્યાથી શિવજી પ્રસન્ન થયા અને તેમની મનોકામના પૂરી કરી. આ માસમાં શિવજીને ફરીથી તેમની પત્ની મળ્યા અને એટલા માટે જ શિવજીને આ માસ પ્રિય છે. જો કે આ કારણથી જ શ્રાવણ માસમાં યુવતીઓ મનોવાંચ્છિત જીવનસાથી પામવા વ્રત કરે છે. માન્યતા એવી પણ છે કે શિવજી આ માસમાં જ ધરતી પર પોતાના સાસરે આવ્યા હતા અને જ્યાં તેમનો અભિષેક થયો હતો, ત્યારબાદથી આ માસમાં શિવજીના અભિષેકને મહત્વનો ગણવામાં આવે છે.